summary: پاکستان میں اچھی فلمیں بننے لگی ہیں اورمیں اب پاکستان میں بھی کام کرنے کی خواہش رکھتی ہوں ماڈل حسینہ شانزے حیات
text: لاہور اردو پوائنٹ اخبارتازہ ترین ئی این پی 29 مارچ2017ء ماڈل حسینہ شانزے حیات نے کہا ہے کہ پاکستان میں اچھی فلمیں بننے لگی ہیں اورمیں اب پاکستان میں بھی کام کرنے کی خواہش رکھتی ہوں اس سلسلہ میں میری پہلی ترجیح فلم ہی ہوگی اس کے بعد اگرڈرامہ میں کوئی اچھا کردارملا توضرور کام کروں گی اپنے ایک انٹر ویو میں حسینہ شانزے حیات نے کہا کہ جس طرح بالی وڈ نے عالمی مقابلہ حسن جیتنے والی حسیناں کو اپنی فلموں کا حصہ بنا کر انٹرنیشنل مارکیٹ تک رسائی حاصل کی اسی طرح پاکستان فلم انڈسٹری کی پروموشن اور انٹرنیشنل مارکیٹ تک رسائی کے لیے فلم میکرز کو بھی مقابلہ حسن کے ٹائٹل اپنے نام کرنے والی حسیناں کی خدمات حاصل کرنا ہوں گی کیونکہ یہ حسینائیں خوبصورت ہونے کے ساتھ ساتھ ایکٹنگ اور رقص پر بھی خوب مہارت رکھتی ہیں